CELEX: 32020R1987
Language: lv
Date: 2020-07-14 00:00:00
Title: Komisijas Deleģētā regula (ES) 2020/1987 (2020. gada 14. jūlijs), ar ko Eiropas Parlamenta un Padomes Regulu (ES) Nr. 1308/2013 un Eiropas Parlamenta un Padomes Regulu (ES) Nr. 1306/2013 papildina attiecībā uz nodrošinājumu iemaksāšanu un atbrīvošanu tarifa kvotu pārvaldībā, kura pamatojas uz pieteikumu iesniegšanas hronoloģisko secību

14.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 422/1
               
            
         KOMISIJAS DELEĢĒTĀ REGULA (ES) 2020/1987
         (2020. gada 14. jūlijs),
         ar ko Eiropas Parlamenta un Padomes Regulu (ES) Nr. 1308/2013 un Eiropas Parlamenta un Padomes Regulu (ES) Nr. 1306/2013 papildina attiecībā uz nodrošinājumu iemaksāšanu un atbrīvošanu tarifa kvotu pārvaldībā, kura pamatojas uz pieteikumu iesniegšanas hronoloģisko secību
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 186. pantu,
         ņemot vērā Eiropas Parlamenta un Padomes Regulu (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (2) un jo īpaši tās 66. panta 3. punktu,
         tā kā:
         
                     (1)
                  
                  
                     Regula (ES) Nr. 1308/2013 nosaka noteikumus par tarifa kvotu pārvaldību un īpašu režīmu importam, ko veic trešās valstis. Turklāt tā pilnvaro Komisiju pieņemt saistītus deleģētos un īstenošanas aktus, kas vajadzīgi, lai nodrošinātu tarifa kvotu raitu pārvaldību.
                  
               
                     (2)
                  
                  
                     Lauksaimniecības produktu tarifa kvotas, kas netiek izmantotas pietiekami, administratīvās vienkāršošanas nolūkā tiek pārvaldītas pēc rindas kārtības principa saskaņā ar Komisijas Īstenošanas regulas (ES) 2015/2447 (3) 49.–54. pantu, kas reglamentē to tarifa kvotu pārvaldību, kuras paredzēts izmantot, ievērojot muitas deklarāciju pieņemšanas datumu hronoloģisko secību.
                  
               
                     (3)
                  
                  
                     Lai nodrošinātu, ka tiek ievērotas konkrētas prasības, kas attiecas uz produktu pārstrādi, galapatēriņu, kvalitātes standartiem, kā arī dzīvnieku kaušanu un nobarošanu, būtu jāparedz, ka dalība minēto tarifa kvotu izmantošanā var būt atkarīga no nodrošinājuma iemaksāšanas. Minētās prasības, kas piemērojamas katrai attiecīgajai tarifa kvotai, ir detalizēti izklāstītas īstenošanas aktā, kas pieņemts saskaņā ar Regulas (ES) Nr. 1308/2013 187. pantu.
                  
               
                     (4)
                  
                  
                     Lai vienkāršotu procedūru un tiesību aktus, ir lietderīgi vairākos Savienības aktos ietvertos pašreizējos noteikumus par tarifa kvotu pārvaldību, kurā piemēro metodi, kas pamatojas uz rindas kārtības principu, aizstāt ar vienu aktu. Tāpēc Komisijas Regula (EK) Nr. 440/96 (4), (EK) Nr. 1831/96 (5), (EK) Nr. 2133/2001 (6), (EK) Nr. 2094/2004 (7), (EK) Nr. 937/2006 (8), (EK) Nr. 437/2009 (9), (EK) Nr. 438/2009 (10), (EK) Nr. 933/2009 (11), (EK) Nr. 1064/ 2009 (12), (ES) Nr. 1085/2010 (13) un (ES) Nr. 59/2011 (14) un Komisijas Īstenošanas regula (ES) Nr. 1354/2011 (15), (ES) Nr. 481/2012 (16), (ES) Nr. 988/2014 (17), (ES) Nr. 989/2014 (18), (ES) Nr. 1233/2014 (19), (ES) 2015/2405 (20), (ES) 2017/1466 (21) un (ES) 2018/567 (22) būtu jāatceļ.
                  
               
                     (5)
                  
                  
                     Lai nodrošinātu raitu pāreju uz šajā regulā paredzētajiem noteikumiem un izpildītu pienākumu jaunos noteikumus Pasaules Tirdzniecības organizācijai paziņot pirms to piemērošanas, ir lietderīgi šīs regulas piemērošanu atlikt uz tarifa kvotu periodiem, kas sākas 2021. gada 1. janvārī un vēlāk,
                  
               IR PIEŅĒMUSI ŠO REGULU.
         
            1. pants
            Darbības joma
            Šī regula nosaka noteikumus, kas Regulu (ES) Nr. 1308/2013 un Regulu (ES) Nr. 1306/2013 papildina attiecībā uz nodrošinājuma iemaksāšanu un atbrīvošanu tarifa kvotu pārvaldībā, kas pamatojas uz pieteikumu iesniegšanas hronoloģisko secību.
         
         
            2. pants
            Nodrošinājuma iemaksāšana
            Tiesības pretendēt uz samazinātu ievedmuitas nodokli tarifa kvotas ietvaros, pamatojoties uz pieteikumu iesniegšanas hronoloģisko secību, var būt atkarīgas no nodrošinājuma iemaksāšanas kompetentajās iestādēs.
            Tirgus dalībnieki nodrošinājumu iemaksā vai nu laikā, kad tie iesniedz pieteikumu uz galapatēriņa atļauju saskaņā ar Eiropas Parlamenta un Padomes Regulas (ES) Nr. 952/2013 (23) 211. pantu, vai laikā, kad tie iesniedz muitas deklarāciju par preču laišanu brīvā apgrozībā.
            Maiņas kursu nosaka saskaņā ar Regulas (ES) Nr. 1306/2013 106. pantu.
         
         
            3. pants
            Nodrošinājumu atbrīvošana un konfiscēšana
            
               1.   Nodrošinājumu atbrīvo tūlīt pēc tam, kad kompetentā iestāde ir saņēmusi pietiekamu pierādījumu, ka ar minēto nodrošinājumu saistītās prasības ir izpildītas.
            
            
               2.   Ja attiecīgās prasības nav izpildītas pilnībā, nodrošinājumu atbrīvo proporcionāli daudzumam, attiecībā uz kuru prasības ir izpildītas. Neatbrīvoto nodrošinājuma summu konfiscē saskaņā ar Komisijas Deleģētās regulas (ES) Nr. 907/2014 (24) 24. pantu.
            
         
         
            4. pants
            Atcelšana
            Regulu (EK) Nr. 440/96, (EK) Nr. 1831/96, (EK) Nr. 2133/2001, (EK) Nr. 2094/2004, (EK) Nr. 937/2006, (EK) Nr. 437/2009, (EK) Nr. 438/2009, (EK) Nr. 933/2009, (EK) Nr. 1064/2009, (ES) Nr. 1085/2010 un (ES) Nr. 59/2011 un Īstenošanas regulu (ES) Nr. 1354/2011, (ES) Nr. 481/2012, (ES) Nr. 988/2014, (ES) Nr. 989/2014, (ES) Nr. 1233/2014, (ES) 2015/2405, (ES) 2017/1466 un (ES) 2018/567 atceļ no 2021. gada 1. janvāra.
            Tomēr tās turpina piemērot tarifa kvotu periodiem, kas minētajā dienā vēl nav beigušies.
         
         
            5. pants
            Stāšanās spēkā un piemērošana
            Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
            Šo regulu piemēro tarifa kvotu periodiem, kas sākas 2021. gada 1. janvārī un vēlāk.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 14. jūlijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 347, 20.12.2013., 671. lpp.
         
            (2)  OV L 347, 20.12.2013., 549. lpp.
         
            (3)  Komisijas Īstenošanas regula (ES) 2015/2447 (2015. gada 24. novembris), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.).
         
            (4)  Komisijas Regula (EK) Nr. 440/96 (1996. gada 11. marts), ar ko atver Kopienas tarifu kvotas dažiem diedzētu asnu un miežu atsiju maisījumiem un paredz šo kvotu pārvaldību (OV L 61, 12.3.1996., 2. lpp.).
         
            (5)  Komisijas Regula (EK) Nr. 1831/96 (1996. gada 23. septembris), ar ko saskaņā ar GATT uzliktajām saistībām no 1996. gada atver Kopienas tarifu kvotas dažiem augļiem un dārzeņiem un augļu un dārzeņu pārstrādes produktiem, kā arī paredz šo kvotu pārraudzību (OV L 243, 24.9.1996., 5. lpp.).
         
            (6)  Komisijas Regula (EK) Nr. 2133/2001 (2001. gada 30. oktobris), ar ko atver dažas Kopienas tarifu kvotas un tarifu maksimālos apjomus labības nozarē un paredz to pārvaldi, un atceļ Regulu (EK) Nr. 1897/94, Regulu (EK) Nr. 306/96, Regulu (EK) Nr. 1827/96, Regulu (EK) Nr. 1970/96, Regulu (EK) Nr. 1405/97, Regulu (EK) Nr. 1406/97, Regulu (EK) Nr. 2492/98, Regulu (EK) Nr. 2809/98 un Regulu (EK) Nr. 778/1999 (OV L 287, 31.10.2001., 12. lpp.).
         
            (7)  Komisijas Regula (EK) Nr. 2094/2004 (2004. gada 8. decembris) par tarifa kvotas atvēršanu un pārvaldīšanu 10 000 tonnu citādi apstrādātu auzu graudu ar KN kodu 1104 22 98 (OV L 362, 9.12.2004., 12. lpp.).
         
            (8)  Komisijas Regula (EK) Nr. 937/2006 (2006. gada 23. jūnijs) par Kopienas tarifa kvotas atvēršanu un pārvaldīšanu Amerikas Savienoto Valstu izcelsmes kukurūzas lipeklim (OV L 172, 24.6.2006., 9. lpp.).
         
            (9)  Komisijas Regula (EK) Nr. 437/2009 (2009. gada 26. maijs), ar ko atver Kopienas tarifa kvotu nobarošanai paredzētu jaunbuļļu importam un paredz šīs kvotas pārvaldības kārtību (OV L 128, 27.5.2009., 54. lpp.).
         
            (10)  Komisijas Regula (EK) Nr. 438/2009 (2009. gada 26. maijs), ar ko atver Kopienas tarifa kvotas tādu buļļu, govju un teļu importam, kas nav paredzēti kaušanai un kas ir dažu alpīno un kalnu šķirņu dzīvnieki, kā arī nosaka šo kvotu pārvaldības kārtību (OV L 128, 27.5.2009., 57. lpp.).
         
            (11)  Komisijas Regula (EK) Nr. 933/2009 (2009. gada 6. oktobris), ar ko nosaka kārtību, kā piemērot Padomes Regulu (EK) Nr. 779/98 attiecībā uz noteiktu tarifa kvotu atvēršanu un pārvaldību Turcijas izcelsmes mājputnu gaļas nozares produktu importam Kopienā (OV L 263, 7.10.2009., 9. lpp.).
         
            (12)  Komisijas Regula (EK) Nr. 1064/2009 (2009. gada 4. novembris), ar ko atver Kopienas importa tarifa kvotu trešo valstu izcelsmes iesala miežiem un paredz tās pārvaldību (OV L 291, 7.11.2009., 14. lpp.).
         
            (13)  Komisijas Regula (ES) Nr. 1085/2010 (2010. gada 25. novembris), ar ko atver vairākas ikgadējas importa tarifa kvotas batātēm, maniokai, maniokas cietei un citiem produktiem ar KN kodu 0714 90 11 un KN kodu 0714 90 19 un groza Regulu (ES) Nr. 1000/2010 (OV L 310, 26.11.2010., 3. lpp.).
         
            (14)  Komisijas Regula (ES) Nr. 59/2011 (2011. gada 25. janvāris), ar ko atver Savienības tarifa kvotas Serbijas Republikas izcelsmes vīniem un nodrošina šo kvotu pārvaldību (OV L 22, 26.1.2011., 1. lpp.).
         
            (15)  Komisijas Īstenošanas regula (ES) Nr. 1354/2011 (2011. gada 20. decembris), ar ko atver Savienības ikgadējās aitu, kazu un aitas un kazas gaļas tarifu kvotas (OV L 338, 21.12.2011., 36. lpp.).
         
            (16)  Komisijas Īstenošanas regula (ES) Nr. 481/2012 (2012. gada 7. jūnijs), ar ko nosaka noteikumus tarifa kvotas pārvaldīšanai augstas kvalitātes liellopu gaļai (OV L 148, 8.6.2012., 9. lpp.).
         
            (17)  Komisijas Īstenošanas regula (ES) Nr. 988/2014 (2014. gada 18. septembris), ar ko atver Savienības tarifu kvotas Moldovas Republikas izcelsmes lauksaimniecības produktiem un paredz to pārvaldību (OV L 278, 20.9.2014., 12. lpp.).
         
            (18)  Komisijas Īstenošanas regula (ES) Nr. 989/2014 (2014. gada 19. septembris), ar ko atver Savienības tarifu kvotas Gruzijas izcelsmes lauksaimniecības produktiem un paredz to pārvaldību (OV L 278, 20.9.2014., 16. lpp.).
         
            (19)  Komisijas Īstenošanas regula (ES) Nr. 1233/2014 (2014. gada 18. novembris) par grozījumiem Regulā (EK) Nr. 2597/2001, atverot un paredzot Kopienas tarifu kvotu pārvaldi dažiem vīniem, kuru izcelsme ir Horvātijas Republikā un bijušajā Dienvidslāvijas Maķedonijas Republikā (OV L 332, 19.11.2014., 11. lpp.).
         
            (20)  Komisijas Īstenošanas regula (ES) 2015/2405 (2015. gada 18. decembris), ar ko atver ES tarifu kvotas Ukrainas izcelsmes lauksaimniecības produktiem un paredz to pārvaldību (OV L 333, 19.12.2015., 89. lpp.).
         
            (21)  Komisijas Īstenošanas regula (ES) 2017/1466 (2017. gada 11. augusts), ar ko atklāj Savienības tarifa kvotas Kosovas izcelsmes vīniem un nosaka to pārvaldību (OV L 209, 12.8.2017., 8. lpp.).
         
            (22)  Komisijas Īstenošanas regula (ES) 2018/567 (2018. gada 12. aprīlis), ar ko atver Islandes izcelsmes desu un cūkgaļas importa tarifa kvotas un paredz minēto kvotu pārvaldību (OV L 95, 13.4.2018., 11. lpp.).
         
            (23)  Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).
         
            (24)  Komisijas Deleģētā regula (ES) Nr. 907/2014 (2014. gada 11. marts), ar ko papildina Eiropas Parlamenta un Padomes Regulu (ES) Nr. 1306/2013 attiecībā uz maksājumu aģentūrām un citām iestādēm, finanšu pārvaldību, grāmatojumu noskaidrošanu, nodrošinājumu un euro izmantošanu (OV L 255, 28.8.2014., 18. lpp.).